న్యూఢిల్లీ: వచ్చేనెల 1న ప్రవేశపెట్టనున్న 2017-18 సార్వత్రిక బడ్జెట్ ప్రక్రియ తుదిదశకు చేరుకుంది. సంప్రదాయంగా నిర్వహించే హల్వా వేడుకతో గురువారం బడ్జెట్ ప్రతుల ముద్రణ ప్రారంభమైంది. బడ్జెట్ ప్రింటింగ్ ప్రెస్లో జరిగిన హల్వా వేడుకలో కేంద్ర ఆర్థికమంత్రి అరుణ్ జైట్లీ, సహాయమంత్రి జయంత్ సిన్హా, ఆర్థిక కార్యదర్శి రతన్ వాటల్, రెవెన్యూ కార్యదర్శి హంసుక్ ఆదియా సహా బడ్జెట్ తయారీలో పాల్గొన్న ఇతర సీనియర్ అధికారులు పాల్గొన్నారు. మోదీ ప్రభుత్వం అధికారంలోకి వచ్చిన తర్వాత కేంద్రం  పూర్తిస్థాయి బడ్జెట్ను ప్రవేశపెట్టడం ఇది మూడోసారి. బడ్జెట్ తయారీ ప్రక్రియను, ప్రతులను రహస్యంగా ఉంచడానికి సూచనగా... ఓ పెద్ద కడాయిలో హల్వా సిద్ధం చేసి ఆర్ధిక శాఖ సిబ్బంది మొత్తానికి వడ్డిస్తారు. హల్వాతో నోరు తీపి చేసుకున్నది మొదలు... పార్లమెంటులో బడ్జెట్ ప్రసంగం పూర్తయ్యేదాకా... బడ్జెట్తో సంబంధం ఉన్న అధికారులు, సిబ్బంది మొత్తం ఇక్కడే ఉండాల్సి ఉంటుంది. అంతవరకు వారిని బయటికి రానివ్వకుండా ‘లాక్’ చేసేస్తారు. కుటుంబ సభ్యులతో సైతం ఫోన్లో మాట్లాడేందుకు కూడా అవకాశం ఇవ్వరు. దాదాపు వందమంది అధికారులు బడ్జెట్ తయారీలో ఉంటారు. వారిలో కేవలం ఆర్థిక శాఖకు చెందిన సీనియర్ అధికారులకు మాత్రమే ఇళ్లకు వెళ్లే అవకాశం ఉంటుంది.
newdhilly: vachenela 1na pravesapettanunna 2017-18 saarvatrika budget prakriya tudidasaku cherukundi. sampradaayamgaa nirvahinche halwa vedukatho guruvaram budget pratula mudrana praarambhamaindi. budget printing preslo jarigina halwa vedukalo kendra aardhikamantri arun jaitley, sahayamantri jayant sinha, aardhika kaaryadarsi rathan vatal, revenue kaaryadarsi hamsuk aadia sahaa budget tayaareelo palgonna itara seanier adhikaarulu paalgonnaaru. modii prabhutvam adhikaaramloki vachina tarvaata kendram  puurtisthaayi badjetnu pravesapettadam idhi moodosari. budget tayaarii prakriyanu, pratulanu rahasyamgaa unchadaaniki suuchanagaa... oo pedda kadaayilo halwa siddham chesi aardhika saakha sibbandi mottaaniki vaddistaaru. halwatho noru teepi chesukunnadi modalu... paarlamentulo budget prasangam puurtayyeedaakaa... badjetto sambandham unna adhikaarulu, sibbandi mottam ikkade undalsi untundi. antavaraku vaarini bayatiki ranivvakunda ‘lack’ chesestaru. kutumba sabhyulatho saitam fonlo matladenduku kuudaa avakaasam ivvaru. daadaapu vandamandi adhikaarulu budget tayaareelo untaaru. vaarilo kevalam aardhika saakhaku chendina seanier adhikaarulaku matrame illaku velle avakaasam untundi.